עדן אלנה

עדן אלנה (נולדה ב-7 במאי 2000) היא זמרת ישראלית. זכתה גם בעונה השלישית של "אקס פקטור ישראל", וגם בעונה השביעית של "הכוכב הבא לאירוויזיון" - שבזכותה נבחרה לייצג את ישראל באירוויזיון 2020 ברוטרדם, הולנד. בשל ביטול אירוויזיון 2020, נבחרה אלנה לייצג את ישראל באירוויזיון 2021, ובו הגיעה למקום ה-17. אלנה היא היחידה שזכתה בשתי תוכניות מציאות מוזיקליות ישראליות. עדן אָלֵנָה נולדה בשכונת קטמון בירושלים להורים שעלו לישראל מאתיופיה: זהבה (וורקנש), מעצבת כובעים, ומולוגטה. כשהייתה בת שנתיים התגרשו הוריה. היא גדלה כבת יחידה לאם חד-הורית, ועם אביה לא שמרה על קשר. מגיל 3 עד 13 למדה בלט. כנערה למדה בחטיבה עד כיתה ט' בבית הספר הדתי לבנות פלך, ולאחר מכן עברה לבית הספר התיכון ליד האוניברסיטה ולמדה במגמת תיאטרון, ובאותן השנים למדה פיתוח קול. ב-2020 עברה להתגורר יחד עם אימה בקריית גת. באוקטובר 2018 התגייסה לצה"ל, ללהקה צבאית בחיל החינוך והנוער, ושירתה ב"להקת ארבע על ארבע" ובלהקת "רבע לשבע" עד סיום שירותה הצבאי באוקטובר 2020. במרץ 2017 שיתפה פעולה עם הראפר שחר פרץ, ושרה איתו את השיר "אוטופיה". באוקטובר 2017, בגיל 17, השתתפה בעונה השלישית של תוכנית המציאות "אקס פקטור ישראל". באודישן הראשון ביצעה את השיר "Stone Cold" של דמי לובאטו. כבר אז סומנה כמועמדת מובטחת לזכייה, ובינואר 2018 זכתה בגמר של העונה ובהפקת סינגל בין-לאומי. במרץ 2018, לכבוד יום האישה, הוציאה לאור דואט עם עברי לידר לשיר "היי שקטה" של ריקי גל. באפריל 2018 השתתפה בטקס הדלקת המשואות לציון 70 שנה למדינת ישראל, ובו שרה את השיר "מי אוהב אותך יותר ממני" של ארקדי דוכין. באותו חודש נבחרה על ידי אולפני וורנר לבצע את הגרסה העברית של שיר הנושא של הסרט "מפלצות בשלג" (את הגרסה האנגלית שרה זנדאיה). בדצמבר 2018 הוציאה לאור את שיר הבכורה שלה, "Better". בפברואר 2019, לקראת שידור האירוויזיון בישראל, הוציאה חידוש לשיר "Save Your Kisses for Me", של להקת Brotherhood of Man, שזכה בתחרות האירוויזיון בשנת 1976. במרץ 2019 הוציאה לאור את הסינגל השני שלה, "When It Comes to You", שהקליטה בלוס אנג'לס עם המפיק המוזיקלי ג'וליאן בונטה, שעבד עם להקת ואן דיירקשן. החל מחודש מאי 2019 השתתפה בגרסה הישראלית של המחזמר "חנות קטנה ומטריפה" בהפקת עידן ליפר. בשנת 2019 השתתפה בעונה השביעית של תוכנית המציאות "הכוכב הבא לאירוויזיון" וזכתה במקום הראשון. לפיכך, נבחרה לייצג את ישראל באירוויזיון 2020 ברוטרדם שבהולנד. הזכייה שלה בתוכנית הפכה אותה לאדם הראשון בישראל שזוכה בשתי תוכניות ריאליטי שירה, ואף לאישה הראשונה ממוצא אתיופי שנבחרה לייצג את ישראל באירוויזיון. ב-13 בפברואר 2020 נחשפו שמות ארבעת השירים שנבחרו למשדר בחירת "השיר הבא לאירוויזיון": "Roots", "Feker Libi", "Savior in the Sound" ו-"Rakata", שאותם הקליטה אלנה. השירים נחשפו ב-27 בפברואר בפלטפורמות הדיגיטליות של תאגיד השידור הישראלי. ב-3 במרץ ביצעה אלנה את השירים הנבחרים במשדר "השיר הבא לאירוויזיון" בהנחיית לוסי איוב, ובתום התוכנית נבחר השיר שהייתה צריכה לשיר אלנה באירוויזיון, "Feker Libi", אך לבסוף תחרות האירוויזיון בוטלה בשל מגפת הקורונה. ב-22 במרץ הוכרז כי אלנה תייצג את ישראל באירוויזיון 2021. באוגוסט 2020 הוציאה יחד עם הזמר שלומי שבת את השיר "מה אתה עובר", סינגל שני מתוך אלבום שיתופי הפעולה של שבת, "חברים 3", שנוצר לציון 6 שנים להיעדרותו של אברה מנגיסטו. ב-17 בספטמבר 2020, הוציאה יחד עם שלומי שבת, עידן עמדי, הצמד גיא ויהל, לירן דנינו, יובל דיין, ספיר סבן ואודיה אזולאי גרסה מחודשת ל-"אני ואתה" של אריק איינשטיין. ב-25 בינואר 2021, נבחר השיר "Set Me Free" לייצג את ישראל באירוויזיון 2021, שנערך ברוטרדם שבהולנד. ב-18 במאי, הופיעה בחצי-הגמר הראשון של האירוויזיון 2021 והעפילה לגמר מהמקום החמישי בין עשרת השירים העולים לגמר. הביצוע של אלנה שבר את שיא התו הגבוה ביותר בתחרות האירווזיון שנקבע ב-1996 על ידי הזמרת הקרואטית מיה בלגדן. בלגדן הגיעה בזמנו לצליל Bb6, אולם אלנה הגיעה לצליל B6 הגבוה בחצי טון. בתום הקראת הנקודות בסיום מופע הגמר, התברר ששירה סיים את התחרות כשהוא מדורג במקום ה-17 בגמר התחרות, לאחר שקיבל 93 נקודות. לאחר האירוויזיון הקליטה אלנה את הגרסה העברית של "Starting Now" (אותו מבצעת במקור הזמרת ברנדי) אשר נקרא "מעכשיו" לכבוד קמפיין חגיגה קסומה של נסיכות אותו הרימה חברת וולט דיסני אשר מוקדש כולו לנסיכות דיסני (וכולל בתוכו את אנה ואלזה מלשבור את הקרח למרות היותן בעלות זיכיון נפרד) והוא חל ב-23 באוגוסט 2021. ב-16 באוגוסט 2021, עדן שחררה את הסינגל השלישי שלה, והראשון לאחר ההופעה על בימת הארוויזיון, "לקום". בחנוכה 2021 השתתפה בפסטיגל. באותה שנה נבחרה לאחת מאנשי השנה של המגזין גלובס. ב-26 באוגוסט 2023 ביצעה עדן את ההמנון ואת שירה Feker Libi על הבמה בהפגנה בקפלן בתל אביב במסגרת המחאה נגד הרפורמה המשפטית. אלנה הייתה בזוגיות עם יונתן גבאי במשך כשנתיים וחצי עד לפרידתם בפברואר 2022. ביולי 2022, אלנה הודיעה שבכוונתה "לסיים עם פרק המוזיקה בחייה, לפחות בשלב זה", והחלה לעבוד בתור מארחת במסעדה בתל אביב. 2020: השיר הבא לאירוויזיון 2018: "Better" 2019: "Save Your Kisses for Me" 2019: "When It Comes to You" 2020: "Feker Libi" 2020: "מה אתה עובר" (עם שלומי שבת) 2021: "Set Me Free" 2021: "La La Love" 2021: "Ue La La" 2021: "לקום" מדיה וקבצים בנושא עדן אלנה בוויקישיתוף עדן אלנה, ברשת החברתית פייסבוק עדן אלנה, ברשת החברתית אינסטגרם עדן אלנה, סרטונים בערוץ היוטיוב עדן אלנה, במיזם "אישים" לתיעוד היצירה הישראלית עדן אלנה, במסד הנתונים הקולנועיים IMDb (באנגלית) עדן אלנה, באתר שירונט עדן אלנה, באתר ספוטיפיי עדן אלנה, באתר Last.fm (באנגלית) עדן אלנה, באתר AllMusic (באנגלית) עדן אלנה, באתר MusicBrainz (באנגלית) עדן אלנה, באתר דיזר עדן אלנה, באתר Discogs (באנגלית) עדן אלנה, באתר Genius גבי בר-חיים | צילום: טל שחר, "הייתי מתפללת שיהיה ניתוח שיעשה אותי לבנה", באתר ynet, 6 בפברואר 2018 ערן סויסה, בדרך לאירוויזיון: "אני חוששת, אבל מאמינה בעצמי", באתר ישראל היום, 25 בפברואר 2020 אפרת לכטר, ‏רכבת ההרים של עדן אלנה – מהאירוויזיון שבוטל ועד ההבטחה לשנה הבאה, באתר ‏מאקו‏, 28 במרץ 2020 דליה בן ארי, עדן אלנה: "היום אני מבינה שזה מגניב להיות שחורה", באתר את, 10 במאי 2021 עדן אלנה זכתה ב"כוכב הבא" - והיא תייצג את ישראל באירוויזיון 2020, באתר וואלה, 4 בפברואר 2020 גבי בר חיים, "הייתי מתפללת שיהיה ניתוח שיעשה אותי לבנה", באתר "ידיעות אחרונות", 6 בפברואר 2018 בחזרה לעדן, ישראל היום, באתר www.israelhayom.co.il, ‏02.11.2017 ערן סויסה, גן עדן: עדן אלנה היא הזוכה באקס פקטור, באתר ישראל היום, 30 בינואר 2018 רן בוקר, עדן אלנה היא הזוכה ב"אקס פקטור" ישראל, באתר ynet, 30 בינואר 2018 בר זגה, משוחררת: עדן אלנה גוזרת את החוגר, במדור "פנאי פלוס" באתר ynet‏, 14 באוקטובר 2020 אוטופיה - מארח את עדן אלנה עברי לידר ועדן אלנה- היי שקטה לכבוד יום האישה עדן אלנה בטקס הדלקת המשואות, אפריל 2018 ערן סויסה, עדן אלנה תשתתף בקליפ הוליוודי בינלאומי, באתר ישראל היום, 26 בספטמבר 2018 Eden - Better (Prod. by Johnny Goldstein) זוכת אקס פקטור עדן אלנה מדהימה בקליפ ברמה בינלאומית, באתר חדשות 13, 9 בדצמבר 2018 ליאב דר, דוז פואה: עדן אלנה בביצוע מחודש לשיר אירוויזיוני, אתר פרוגי, 25 בפברואר 2019 דודי פטימר, ‏איפה אקס פקטור? עדן אלנה מנסה לפרוץ עם מפיק-על בינלאומי ומפספסת, באתר מעריב אונליין, 26 במרץ 2019 Eden – When It Comes To You חנות קטנה ומטריפה (מחזמר) עדן אלנה תייצג את ישראל באירוויזיון 2020, באתר כאן – תאגיד השידור הישראלי, 4 בפברואר 2020 שגיא בן נון‏, גם דורון מדלי בפנים: נבחרו ארבעת השירים שמתוכם ייבחר שיר האירוויזיון, באתר וואלה, 13 בפברואר 2020 איזה שיר תבצע עדן אלנה על הבמה הגדולה באירופה? אתם תקבעו!, באתר כאן – תאגיד השידור הישראלי שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 רן בוקר, עדן אלנה תייצג את ישראל באירוויזיון בשנה הבאה, באתר ynet, 22 במרץ 2020 "עד שתחזור": שלומי שבת ועדן אלנה למען אברה מנגיסטו, באתר ישראל היום, 7 בספטמבר 2020 שלומי שבת ועדן אלנה בדואט חדש לציון שש שנים לשבי אברה מנגיסטו, באתר ynet, 7 בספטמבר 2020 רז שכניק, אירוויזיון 2021: ישראל עלתה לגמר, באתר ynet, 18 במאי 2021 דור מאיר מועלם, ‏אחרי 25 שנה: השיא המדהים ששברה עדן אלנה בדרכה לגמר האירוויזיון, באתר ‏מאקו‏, 19 במאי 2021 Eden Alene: 10 facts about Israel’s Eurovision 2021 singer, wiwibloggs.com אנטוניה ימין, איטליה זכתה באירוויזיון, ישראל הגיעה למקום ה-17, באתר כאן – תאגיד השידור הישראלי, 22 במאי 2021 מעכשיו | חגיגה קסומה של נסיכות | ביצוע - עדן אלנה, נבדק ב-2021-06-29 Disney Ultimate Princess Celebration, www.disneyprincessstories.com JUST ANNOUNCED: Disney Kicks Off Global Ultimate Princess Celebration, D23, ‏2021-04-27 (באנגלית אמריקאית) עדן אלנה וואלרי חמאתי ברשימת אנשי השנה 2021, באתר גלובס, 19 בדצמבר 2021 אדם קוטב, עדן אלנה בהפגנה בת"א: "שולחת אהבה לאחיי האתיופים ולמשפחה של רפאל אדנה. אנחנו ננצח!", באתר ynet, 26 באוגוסט 2023 בר זגה, מפרקים את החבילה: עדן אלנה ובן הזוג נפרדים, במדור "פנאי פלוס" באתר ynet‏, 8 במאי 2021